ประเมินการติดเชื้อที่นิ้วเท้า เข้ารับการรักษาทางการแพทย์ รักษาอาการด้วยตัวเอง
บางครั้งมันก็ยากที่จะบอกว่า การติดเชื้อที่นิ้วเท้าเป็นชนิดไหนและมันร้ายแรงหรือเปล่า มันอาจจะเป็นแค่เล็บขบธรรมดาหรือเป็นการติดเชื้อรุนแรงที่อาจจะลามไปยังส่วนอื่นของร่างกาย ในการที่จะแยกความแตกต่างนั้น คุณควรประเมินอาการก่อน  สัญญาณและอาการของการติดเชื้อที่ไม่รุนแรงได้แก่: อาการปวดและ/หรือกดเจ็บ บวม แดง และเมื่อสัมผัสบริเวณนั้นจะรู้สึกว่ามันอุ่นขึ้น  สัญญาณและอาการของการติดเชื้อที่รุนแรงได้แก่: มีหนองขึ้น รอยจ้ำแดงขยายจากบริเวณที่เป็นแผลในตอนแรก และมีไข้ อย่างที่กล่าวไปแล้วว่า อาการของการติดเชื้อประเภทนี้ได้แก่ มีหนอง มีรอยจ้ำแดงกระจายออกมาจากแผล หรือมีไข้ ซึ่งถ้าคุณมีอาการอย่างใดอย่างหนึ่งต่อไปนี้ ให้โทรปรึกษาแพทย์ทันที การติดเชื้อที่รุนแรงอาจจะลุกลามจากนิ้วเท้าไปยังส่วนอื่นๆ ในร่างกาย การติดเชื้อที่รุนแรงอาจถึงขั้นทำให้ระบบของร่างกายเข้าสู่ภาวะช็อกและเป็นอันตรายถึงชีวิต และด้วยความร้ายแรงในระดับนี้ คุณจึงควรให้บุคลากรทางการแพทย์ตรวจดูโดยเร็วหากเป็นการติดเชื้ออย่างรุนแรง ถ้าคุณไม่ได้มีอาการของการติดเชื้อชนิดรุนแรง แต่รู้สึกรำคาญหน่อยๆ คุณก็สามารถรักษาอาการติดเชื้อได้เองที่บ้าน เช่นเดียวกับอาการบาดเจ็บเล็กๆ น้อยๆ คุณสามารถรักษาอาการติดเชื้อได้ด้วยการทำความสะอาดบริเวณที่เป็นแผล ทายาปฏิชีวนะ และพันแผลไว้สัก 2-3 วัน ถ้าอาการติดเชื้อของคุณไม่รุนแรง ก็ให้รักษาตามขั้นตอนที่ว่านี้ได้เลย  ถ้าคุณทำความสะอาดแผลทุกซอกทุกมุม ทายาปฏิชีวนะ และพันแผลพร้อมกับรักษาความสะอาดแล้ว แต่มันก็ยังปวดอยู่ ปวดมากกว่าเดิม หรืออักเสบ ก็ถึงเวลาต้องให้บุคลากรทาการแพทย์เป็นคนตรวจดูแล้ว ถึงแม้ว่าการติดเชื้อจะไม่รุนแรงและดูท่าจะไม่มีความเสี่ยงร้ายแรงต่อสุขภาพ คุณก็ยังสามารถนัดแพทย์เพื่อตรวจดูได้ ใช้วิจารณญาณของตัวเองและจำไว้ว่า ปลอดภัยไว้ก่อนดีกว่า การรักษาจะแตกต่างกันไปขึ้นอยู่กับว่าอะไรที่เป็นสาเหตุของการติดเชื้อ แพทย์อาจจะจ่ายยาปฏิชีวนะชนิดรับประทานหรือทาเฉพาะที่ แต่บ่อยครั้งที่แพทย์เองก็อาจจะแค่แนะนำให้ผสมน้ำอุ่นกับสบู่เหลวที่มีฤทธิ์ต้านแบคทีเรียอย่างละครึ่ง จากนั้นแช่นิ้วเท้าไว้ครั้งละ 15 นาที วันละ 3-4 ครั้ง และรักษาความสะอาดของแผลบริเวณนั้น  การแช่นิ้วเท้าช่วยบรรเทาอาการติดเชื้อและทำให้ผิวหนังบริเวณนั้นอ่อนนุ่ม เพื่อให้เชื้อ “โผล่หัวออกมา" ในกรณีที่ติดเชื้อราที่เล็บเท้า แพทย์ก็อาจจะจ่ายยาต้านเชื้อราชนิดรับประทานหรือยาทาเล็บฆ่าเชื้อรา ถ้าการติดเชื้ออยู่ลึกลงไปและรุนแรง แพทย์อาจจะแนะนำให้รักษาด้วยวิธีการผ่าตัดเล็ก ซึ่งก็คือการผ่าตัดเพื่อระบายน้ำออกจากแผลที่ติดเชื้ออย่างรวดเร็ว ซึ่งมักใช้กับการรักษาฝี  ก่อนอื่นแพทย์อาจจะฉีดลิโดเคนเพื่อให้นิ้วเท้าชา จากนั้นก็ใช้มีดผ่าตัดกรีดลงบนแผลที่ติดเชื้อเพื่อให้น้ำหนองไหลออกมา จากนั้นแพทย์ก็อาจจะแปะที่ดูดหนองลงบนแผลเพื่อให้น้ำหนองระบายออกมามากขึ้น แล้วแต่ว่าการติดเชื้ออยู่ลึกแค่ไหน จากนั้นแพทย์ก็จะเอาผ้าก๊อซพันแผลไว้ 24-48 ชั่วโมง หลังจากครบกำหนดแล้วแพทย์ก็จะเอาผ้าก๊อซออกเพื่อตรวจแผล จากนั้นก็พันแผลอีกครั้ง  แพทย์อาจจะจ่ายยาปฏิชีวนะชนิดรับประทานให้ด้วย การติดเชื้อระดับพื้นผิวที่นิ้วเท้าสามารถรักษาได้หลายวิธี ได้แก่:  การแช่นิ้วเท้า: เช่นเดียวกับการรักษาอาการติดเชื้อที่รุนแรง คุณควรผสมน้ำอุ่นกับสบู่เหลวที่มีฤทธิ์ต้านแบคทีเรียอย่างละครึ่ง แล้วแช่นิ้วเท้าเอาไว้ คุณควรแช่นิ้วเท้าทุกวันวันละ 1 ครั้ง ครั้งละ 15 นาที ยาปฏิชีวนะชนิดครีมที่หาซื้อได้ตามร้านขายยาทั่วไป และขี้ผึ้งยาสำหรับรักษาอาการติดเชื้อแบคทีเรีย: ได้แก่ โพลีสปอริน นีโอสปอริน บาซิทราซิน หรือขี้ผึ้งยาปฏิชีวนะที่มีส่วนผสม 3 ชนิด ยาต้านเชื้อราชนิดครีมที่หาซื้อได้ตามร้านขายยาทั่วไปสำหรับรักษาอาการติดเชื้อรา: ได้แก่ โลทริมิน เดอร์แมน คาเนสเทน หรือยาต้านเชื้อราอื่นๆ ทาน้ำมันทีทรีลงบนแผลที่ติดเชื้อแบคทีเรียหรือเชื้อราโดยตรง น้ำมันทีทรีมีฤทธิ์ต้านแบคทีเรียตามธรรมชาติและช่วยฆ่าเชื้อได้ เช่น น้ำมันทีทรีได้รับการพิสูจน์แล้วว่า สามารถลดการติดเชื้อของโรคน้ำกัดเท้าได้ในงานวิจัยทางคลินิก คุณควรทำวิธีนี้วันละ 15 นาทีทุกวัน โดยน้ำส้มสายชูหมักจากแอปเปิ้ลที่ใช้จะอุ่นหรือเย็นก็ได้ เลือกระดับอุณหภูมิเท่าไหร่ก็ได้ที่คุณคิดว่าสบายที่สุด มีการบันทึกไว้ว่าน้ำส้มสายชูหมักจากแอปเปิ้ลมีคุณสมบัติในการต้านจุลชีพ อย่างน้อยที่สุดส่วนหนึ่งน่าจะเป็นเพราะลักษณะที่เป็นกรด แต่โดยทั่วไปก็มีการใช้น้ำส้มสายชูรักษาอาการติดเชื้อรามาหลายร้อยปีแล้ว บดกระเทียมปอกเปลือก 2-3 กลีบแล้วผสมกับน้ำมันมะกอก น้ำมันละหุ่ง หรือน้ำผึ้งมานูกา ซึ่งมีคุณสมบัติในการต้านจุลชีพเช่นเดียวกัน ทาลงบนบริเวณที่ติดเชื้อแล้วพันพลาสเตอร์ทับไว้อีกที  บดกระเทียมใหม่ทุกวัน กระเทียมมีคุณสมบัติเป็นยาปฏิชีวนะธรรมชาติที่มีประโยชน์ในการต่อสู้กับการติดเชื้อที่ผิวหนัง เช่น เชื้อสแตฟ ผสมดีเกลือฝรั่ง ½ ถ้วยกับน้ำอุ่น 3 ถ้วย แช่นิ้วเท้าในส่วนผสม 15 นาทีหรือจนกว่าน้ำจะเย็น  ปริมาณเกลือที่มากสามารถรักษาอาการติดเชื้อแบคทีเรียและเชื้อราได้ ผสมลิสเตอรีนกับน้ำอุ่นอย่างละเท่าๆ กันแล้วแช่นิ้วเท้าลงในส่วนผสมทุกวัน ลิสเตอรีนสามารถช่วยรักษาอาการติดเชื้อทั่วไปได้ เพราะมันประกอบด้วยเมนทอล ไธมอล และยูคาลิปทอล ซึ่งทั้งหมดนี้มาจากแหล่งยาปฏิชีวนะจากธรรมชาติหลายๆ แหล่ง ถ้าคุณติดเชื้อราที่เล็บเท้า การผสมลิสเตอรีนกับน้ำส้มสายชูขาวในอัตราส่วน 50/50 แล้วจุ่มนิ้วเท้าลงไปในส่วนผสมนั้นสามารถรักษาอาการติดเชื้อได้ ถ้ารักษาด้วยตัวเองที่บ้านแล้วอาการติดเชื้อไม่ดีขึ้นภายใน 2-3 วันหรือดูท่าจะแย่ลง คุณก็ต้องไปพบแพทย์เพื่อเข้ารับการรักษา เพราะฉะนั้นถ้ารักษาด้วยวิธีการเหล่านี้แล้วไม่ได้ผล ให้เลิกทำ
ประเมินอาการ. เข้ารับการรักษาหากคุณมีอาการของการติดเชื้อชนิดรุนแรง. พิจารณาว่าการติดเชื้อที่นิ้วเท้าในระดับพื้นผิวสามารถรักษาเองที่บ้านได้หรือไม่. ปฏิบัติตามคำแนะนำของแพทย์ในการรักษาการติดเชื้อชนิดที่ไม่รุนแรง. เข้ารับการรักษาทางการแพทย์สำหรับการติดเชื้อชนิดรุนแรง. ใช้ยารักษาการติดเชื้อระดับพื้นผิว. ทาน้ำมันทีทรีลงบนบริเวณที่ติดเชื้อ. แช่นิ้วเท้าในน้ำส้มสายชูหมักจากแอปเปิ้ล. ทากระเทียมบดลงบนบริเวณที่ติดเชื้อ. แช่นิ้วเท้าในดีเกลือฝรั่งทุกวัน. เจือจางน้ำยาบ้วนปากลิสเตอรีนในน้ำอุ่นแล้วแช่นิ้วเท้าลงไป. ไปพบแพทย์หากรักษาด้วยตัวเองแล้วไม่ได้ผล.
https://www.wikihow.com/Cure-an-Infected-Toe https://www.wikihow.com/Cure-an-Infected-Toe https://www.wikihow.com/Cure-an-Infected-Toe
Assessing Your Toe Infection Seeking Medical Treatment Using Home Remedies